
Årsberetning for 2020 Tjøme Tennisklubb

Styrets sammensetning mv
Etter årsmøtet for 2019, avholdt 23. mai 2020, har styret bestått av Vincent Galtung som styreleder, Vegar Vatn som nestleder og Hilde Galtung som styremedlem. Varamedlem til styret har vært Trude Bøe. 
Som valgkomite ble på årsmøtet valgt Fredrik Huseby (leder), Peter Falch og Ingunn Kjærstad, med Henrik Huseby som varamedlem.

Styrets arbeid
Det har (som i 2019) ikke vært avholdt formelle styremøter i 2020, men styrets medlemmer har hatt løpende uformelt samarbeid, særlig via e-post, om driften av klubben. 
Styret besørget sommeren og høsten 2020 en omfattende oppgradering av låssystemet, samt fikk utført en del rørlegger- og elektrikerarbeid. Rørleggerarbeidet gjaldt særlig etablering av vanntilførsel, i form av utekran på nordveggen. Elektrikerarbeidet gjaldt særlig oppgradering av sikringsskapet, til moderne automatsikringer.
Styrets medlemmer sto selv for rensking av vegetasjon på og rundt banene sommeren og høsten 2020.
Styret inngikk høsten 2020 avtale med firmaet Mastersport om oppgradering av banedekket, dvs. sliping av banedekket og påføring av ny spesialmaling. Dette er arbeid som etter det opplyste helst bør foretas ca. hvert sjette eller syvende år. Selve arbeidet er blitt utført på forsommeren 2021. 
På bakgrunn av avtalen med Mastersport gikk styret høsten 2020 til anskaffelse av en høytrykks-spyler, til rensing av banene før Mastersport kunne begynne sitt arbeid. Styrets medlemmer utførte en del høytrykksspyling høsten 2020. Resten av spylingen (et nokså tidkrevende arbeid) ble utført våren 2021, der også øvrige medlemmer bisto. 
I likhet med tidligere år har styret ikke tatt styrehonorar.

Årsregnskap
Regnskapet har, som tidligere, vært håndtert av regnskapsbyrået Sky Accounting AS ved Jan Egil Levorsen, Tønsberg.

